হিস্পানিক ও ল্যাটিনো আমেরিকানদের জনমিতি

thumb|upright=2.5|<div style="text-align: center">২০২০ সালের মার্কিন জনশুমারি অনুযায়ী প্রতিটি মার্কিন অঙ্গরাজ্য, ডিস্ট্রিক্ট অফ কলম্বিয়া এবং পুয়ের্তো রিকোতে হিস্পানিক বা ল্যাটিনো আমেরিকানদের অনুপাত</div>
[thumb|upright=2.5|<div style="text-align: center"> [মার্কিন যুক্তরাষ্ট্রের জনশুমারি ২০২০|২০২০ সালের মার্কিন জনশুমারি অনুযায়ী পঞ্চাশটি অঙ্গরাজ্য, ডিস্ট্রিক্ট অব কলম্বিয়া এবং পুয়ের্তো রিকোর প্রতিটি কাউন্টিতে হিস্পানিক ও ল্যাটিনো আমেরিকানদের অনুপাত]]

**[[হিস্পানিক ও ল্যাটিনো আমেরিকান]]দের জনমিতি** এমন একটি জনসংখ্যাকে নির্দেশ করে যারা মার্কিন যুক্তরাষ্ট্রের দ্বিতীয় বৃহত্তম জাতিগত গোষ্ঠী; যাদের মোট জনসংখ্যা ৬.২ কোটি, বা জাতীয় জনসংখ্যার ১৮.৭%।

দেশের বাকি জনসংখ্যার তুলনায় ল্যাটিনো জনসংখ্যা অনেক বেশি তরুণ। তারা কমপক্ষে দুই ডজন ভিন্ন জাতীয় উৎস থেকে উদ্ভূত এবং সব ধরনের বর্ণের মানুষ নিয়ে গঠিত। তাদের গড় আয়ু অন্যান্য আমেরিকানদের তুলনায় বেশি এবং তারা ভৌগোলিকভাবে দক্ষিণ-পশ্চিম মার্কিন যুক্তরাষ্ট্রে বসবাস করে।

## ইতিহাস
হিস্পানিক ও ল্যাটিনো আমেরিকানরা (বিশেষ করে এশীয় আমেরিকানদের পাশাপাশি) ১৯৬০-এর দশক থেকে মার্কিন যুক্তরাষ্ট্রে একটি গুরুত্বপূর্ণ জনমিতিক পরিবর্তনে অবদান রেখেছে, যার ফলে বর্তমানে সংখ্যালঘু গোষ্ঠীগুলো মোট জনসংখ্যার এক-তৃতীয়াংশ অধিকার করেছে। ২০০৯ সালের হিসাব অনুযায়ী প্রতি ছয়জন আমেরিকানের মধ্যে প্রায় একজন হিস্পানিক বা ল্যাটিনো ছিলো; যা সংখ্যার দিক থেকে মোট আনুমানিক ৩০.৭ কোটি আমেরিকানদের মধ্যে ৪.৮৪ কোটি। উচ্চ অভিবাসন হার এবং প্রজনন ক্ষমতা হিস্পানিক ও ল্যাটিনো জনসংখ্যার বৃদ্ধিতে গুরুত্বপূর্ণ ভূমিকা রেখেছে।

## জনসংখ্যা
thumb|450px|right|সেন্সাসভিউয়ার ২০১০ মার্কিন জনশুমারি: সেন্সাস ট্র্যাক্ট অনুযায়ী ল্যাটিনো জনসংখ্যার হিটম্যাপ

## অঙ্গরাজ্য বা অঞ্চল অনুযায়ী হিস্পানিক ও ল্যাটিনো জনসংখ্যা (২০০০–২০১০)
২০১১ সালে মার্কিন যুক্তরাষ্ট্রের জাতীয় জনসংখ্যার ১৬.৭% ছিল হিস্পানিক, যা সংখ্যায় প্রায় ৫.২ কোটি। ১ এপ্রিল ২০০০ থেকে ১ জুলাই ২০০৭ পর্যন্ত হিস্পানিক জনসংখ্যা বৃদ্ধির হার ছিল ২৮.৭%—যা দেশের মোট জনসংখ্যার বৃদ্ধির হারের (৭.২%) তুলনায় প্রায় চারগুণ। শুধুমাত্র ১ জুলাই ২০০৫ থেকে ১ জুলাই ২০০৬ পর্যন্ত এই বৃদ্ধির হার ছিল ৩.৪%—যা জাতীয় জনসংখ্যা বৃদ্ধির হারের (১.০%) সাড়ে তিনগুণ।
২০১০ সালের জনশুমারির ভিত্তিতে মার্কিন যুক্তরাষ্ট্রের ৩৬৬টি মহানগরের মধ্যে ১৯১টিতেই হিস্পানিকরা এখন বৃহত্তম সংখ্যালঘু গোষ্ঠী। ১ জুলাই ২০৫০ সালে প্রক্ষেপিত হিস্পানিক জনসংখ্যার পরিমাণ ধরা হয়েছে ১৩.২৮ কোটি, যা হবে সেই সময়ের সম্ভাব্য মোট জাতীয় জনসংখ্যার ৩০.২%।

### ভৌগোলিক বণ্টন

২০০০ সালের হিসাব অনুযায়ী হিস্পানিক সংখ্যাগরিষ্ঠতা থাকা ১০টি জনবহুল স্থান ছিলো:
* পূর্ব লস অ্যাঞ্জেলেস (৯৭% হিস্পানিক), 
* লারেডো, টেক্সাস (৯৪%), 
* ব্রাউনসভিল, টেক্সাস (৯১%)
* হায়ালিয়াহ, ফ্লোরিডা (৯০%), 
* ম্যাকঅ্যালেন, টেক্সাস (৮০%), 
* এল পাসো, টেক্সাস (৭৭%), 
* সান্তা আনা, ক্যালিফোর্নিয়া (৭৬%), 
* এল মন্টে, ক্যালিফোর্নিয়া (৭২%)
* অক্সনার্ড, ক্যালিফোর্নিয়া (৬৬%), 
* মায়ামি, ফ্লোরিডা (৬৬%)।

ক্যালিফোর্নিয়ার লস অ্যাঞ্জেলেস কাউন্টিতে হিস্পানিক জনসংখ্যা ৪৭ লক্ষ, যা দেশের সকল কাউন্টির মধ্যে বৃহত্তম। এই জনসংখ্যা উক্ত কাউন্টির ১ কোটি বাসিন্দার প্রায় ৪৭ শতাংশ।

**অঙ্গরাজ্য বা অঞ্চল অনুযায়ী হিস্পানিক ও ল্যাটিনো জনসংখ্যা (২০০০–২০১০)**

### উৎপত্তি অঞ্চল অনুযায়ী প্রতিটি অঙ্গরাজ্যের হিস্পানিক ও ল্যাটিনো জনসংখ্যা

মার্কিন যুক্তরাষ্ট্রের হিস্পানিক এবং ল্যাটিনো জনসংখ্যার ৬০%-এরও বেশি মেক্সিকান বংশোদ্ভূত। মেক্সিকান এবং মেক্সিকান-আমেরিকান সংস্কৃতির প্রভাব সারা দেশ জুড়েই অনুভূত হয়, যার কেন্দ্রবিন্দু টেক্সাস, নেভাডা, অ্যারিজোনা এবং দক্ষিণ ক্যালিফোর্নিয়াসহ দক্ষিণ-পশ্চিম মার্কিন যুক্তরাষ্ট্রে অবস্থিত।

মার্কিন যুক্তরাষ্ট্রে ল্যাটিনোদের বাকি ৪০% ক্যারিবীয় অঞ্চল, মধ্য আমেরিকা এবং দক্ষিণ আমেরিকা থেকে আগত। ক্যারিবীয় ল্যাটিনোরা হলেন তারা যাদের পূর্বপুরুষরা পুয়ের্তো রিকো, কিউবা এবং ডোমিনিকান রিপাবলিকের ক্যারিবীয় দ্বীপপুঞ্জ থেকে এসেছেন। মেক্সিকান বংশোদ্ভূতদের পরে পুয়ের্তো রিকানরা মার্কিন যুক্তরাষ্ট্রের দ্বিতীয় বৃহত্তম হিস্পানিক গোষ্ঠী। নিউ ইয়র্ক, নিউ জার্সি এবং বস্টনের মতো কেন্দ্রীয় শহরসহ উত্তর-পূর্বাঞ্চলীয় অঙ্গরাজ্যগুলোতে প্রচুর পুয়ের্তো রিকান এবং ডোমিনিকান জনসংখ্যা রয়েছে। এছাড়া ফ্লোরিডায় কিউবান এবং পুয়ের্তো রিকানদের বিশাল বসতি রয়েছে, যার মধ্যে মিয়ামিতে প্রভাবশালী কিউবান-আমেরিকান ছিটমহল এবং অরল্যান্ডোর পুয়ের্তো রিকান সম্প্রদায় অন্তর্গত যা বিশ্বের মধ্যে তৃতীয় বৃহত্তম।

মধ্য আমেরিকান ল্যাটিনোরা এল সালভাদর, গুয়াতেমালা, হন্ডুরাস, নিকারাগুয়া, পানামা, বেলিজ এবং কোস্টারিকা থেকে আগত। মধ্য আমেরিকান বংশোদ্ভূত হিস্পানিকদের বৃহত্তম সংখ্যা ক্যালিফোর্নিয়া, টেক্সাস এবং ডিসি মেট্রোপলিটন এলাকায় পাওয়া যায়। বিশাল কৃষি শিল্পের কারণে ফ্লোরিডা গুয়াতেমালা এবং হন্ডুরাসের অভিবাসী শ্রমিকদের একটি প্রিয় গন্তব্যস্থলে পরিণত হয়েছে, যারা প্রায়শই রাজ্যের বিশাল মেক্সিকান জনসংখ্যার পাশাপাশি বসবাস ও কাজ করে।

দক্ষিণ আমেরিকার ল্যাটিনোরা কলম্বিয়া, ভেনেজুয়েলা, পেরু, ইকুয়েডর, চিলি, বলিভিয়া এবং প্যারাগুয়ে থেকে আগত। উল্লেখযোগ্য সংখ্যক কলম্বীয় এবং কলম্বীয় বংশোদ্ভূত মানুষ মিয়ামি এবং ফ্লোরিডা জুড়ে বাস করেন, ঠিক যেমনটি করেন পেরুভীয়রা, যাদের নিউ জার্সি এবং ডিসি মেট্রোপলিটন এলাকাতেও বসতি রয়েছে। অন্যান্য হিস্পানিক এবং ল্যাটিনো গোষ্ঠীগুলো স্পেন থেকে আগত; ফ্লোরিডা, লুইজিয়ানা ও যুক্তরাষ্ট্রের দক্ষিণ-পশ্চিম অঞ্চলের ঔপনিবেশিক স্প্যানিশদের বংশধররাও এর অন্তর্ভুক্ত।

### জাতি
অধিকাংশ হিস্পানিক আমেরিকান—যার হার ৪২%-এর বেশি—নিজেদের "অন্য কোনো জাতি" হিসেবে পরিচয় দেন। ২০২০ সালের মার্কিন জনশুমারিতে যারা "অন্য কোনো জাতি" বক্সে টিক দিয়েছেন, তাদের মধ্যে ৯৪% শতাংশই ছিলেন হিস্পানিক। ২০১০ থেকে ২০২০ সালের মধ্যে নিজেদের "অন্য কোনো জাতি" হিসেবে পরিচয় দেওয়া হিস্পানিক আমেরিকানদের সংখ্যা ৪১.৭% বৃদ্ধি পেয়েছে। ২০৩০ সালের জনশুমারিতে জাতি ও নৃগোষ্ঠী শনাক্তকরণের জন্য নতুন বিকল্প অন্তর্ভুক্ত করা হবে, যার মধ্যে একটি "হিস্পানিক বা ল্যাটিনো" বক্স থাকবে যাতে "অন্য কোনো জাতি" বিভাগটি বেছে নেওয়া মানুষের সংখ্যা হ্রাস পায়। হিস্পানিক আমেরিকানদের মধ্যে দ্বিতীয় বৃহত্তম জাতিগত পরিচয় হলো "দুই বা ততোধিক জাতি"—যার হার ৩২%। ২০২০ সালের জনশুমারিতে "দুই বা ততোধিক জাতি" উত্তরদাতাদের অর্ধেকেরও বেশি ছিলেন হিস্পানিক। শ্বেতাঙ্গ হিস্পানিকদের সবচেয়ে বড় অংশ আসে মেক্সিকীয় সম্প্রদায় থেকে; তবে প্রধান হিস্পানিক গোষ্ঠীগুলোর মধ্যে শ্বেতাঙ্গ হিস্পানিকদের সর্বোচ্চ শতকরা হার দেখা যায় কিউবান আমেরিকান সম্প্রদায়ের মধ্যে। এছাড়াও কলম্বীয় এবং স্প্যানিশ আমেরিকান সম্প্রদায়ের মধ্যেও শ্বেতাঙ্গ হিস্পানিকদের উচ্চ হার লক্ষ্য করা যায়। কৃষ্ণাঙ্গ হিস্পানিকদের বৃহত্তম সংখ্যাটি আসে পুয়ের্তো রিকান সম্প্রদায় থেকে, যেখানে প্রধান হিস্পানিক গোষ্ঠীগুলোর মধ্যে কৃষ্ণাঙ্গ হিস্পানিকদের সর্বোচ্চ শতকরা হার রয়েছে ডোমিনিকান আমেরিকান সম্প্রদায়ে। মধ্য আমেরিকান সম্প্রদায়গুলোর মধ্যেও উল্লেখযোগ্য সংখ্যক কৃষ্ণাঙ্গ হিস্পানিক দেখা যায়।

এশীয় হিস্পানিকদের বৃহত্তম সংখ্যাটি আসে মেক্সিকীয় সম্প্রদায় থেকে, অন্যদিকে এশীয় হিস্পানিকদের সর্বোচ্চ শতকরা হার দেখা যায় পেরুভীয় সম্প্রদায়ের মধ্যে। আদিবাসী আমেরিকান হিস্পানিকদের বৃহত্তম জনসংখ্যা আসে মেক্সিকীয় সম্প্রদায় থেকে এবং প্রধান হিস্পানিক গোষ্ঠীগুলোর মধ্যে আদিবাসী আমেরিকান হিস্পানিকদের সর্বোচ্চ শতকরা হার দেখা যায় গুয়াতেমালান সম্প্রদায়ের মধ্যে।

হিস্পানিক ও ল্যাটিনো আমেরিকান জনসংখ্যার তুলনায় অত্যন্ত স্বল্প শতকরা হার এবং সামগ্রিক মার্কিন জনসংখ্যার তুলনায় আরও ক্ষুদ্রতর হওয়া সত্ত্বেও, পূর্বোক্ত জাতিগত উপগোষ্ঠীগুলো সামগ্রিকভাবে নিজ নিজ জাতিগত গোষ্ঠীর মধ্যে বড় সংখ্যালঘু অংশ গঠন করে। উদাহরণস্বরূপ হিস্পানিক ও ল্যাটিনো যারা আমেরিকান ভারতীয় বা আলাস্কীয় আদিবাসী, তারা সকল আমেরিকান ভারতীয় এবং আলাস্কীয় আদিবাসীদের ১৫% (এসিএস প্রাক্কলন অনুযায়ী)। এদিকে ১,২০,০০০ হিস্পানিক ও ল্যাটিনো যারা আদিবাসী হাওয়াইয়ান বা অন্যান্য প্রশান্ত মহাসাগরীয় দ্বীপবাসী জাতিভুক্ত, তারা জাতীয়ভাবে এই পুরো জাতির ২২% গঠন করে (জনসংখ্যা প্রাক্কলন অনুযায়ী)। একইভাবে সামগ্রিকভাবে 'দুই বা ততোধিক জাতি' জনসংখ্যার প্রায় এক-তৃতীয়াংশই হলো হিস্পানিক বা ল্যাটিনো (এসিএস)।

### যৌন অভিমুখিতা
২০১২ সালের জুন থেকে সেপ্টেম্বর পর্যন্ত পরিচালিত একটি গ্যালাপ জরিপে দেখা গেছে যে, হিস্পানিক এবং ল্যাটিনো আমেরিকানদের ৪ শতাংশ নিজেদের এলজিবিটি হিসেবে পরিচয় দেন। এটি মোট মার্কিন প্রাপ্তবয়স্ক জনসংখ্যার নিজেকে এলজিবিটি হিসেবে পরিচয় দেওয়ার প্রাক্কলিত হার ৩.৪ শতাংশের তুলনায় বেশি, তবে এই পার্থক্যটি জরিপের ১,২১,০০০ জন নমুনা জনসংখ্যার হিস্পানিক এলজিবিটিদের সংখ্যার ত্রুটিসীমার মধ্যেই পড়ে।

## আর্থ-সামাজিক অবস্থা

### শিক্ষা
মার্কিন জনশুমারি ব্যুরোর মতে হিস্পানিকরা সবচেয়ে কম শিক্ষিত নৃগোষ্ঠীগুলোর মধ্যে অন্যতম। ২০০০ সালে ১৬-১৯ বছর বয়সী প্রায় ৫,৩০,০০০ হিস্পানিক এবং ল্যাটিনো হাই স্কুলছুট ছিল, যার ফলে সকল হিস্পানিক ও ল্যাটিনোদের স্কুলছুটের হার দাঁড়ায় ২১.১ শতাংশ।

১১ শতাংশ হিস্পানিক/ল্যাটিনো স্নাতক ডিগ্রি বা তার বেশি উচ্চশিক্ষা অর্জন করেছেন, যার বিপরীতে অ-হিস্পানিক কৃষ্ণাঙ্গদের ক্ষেত্রে এই হার ১৭ শতাংশ, অ-হিস্পানিক শ্বেতাঙ্গদের ক্ষেত্রে ৩০ শতাংশ এবং এশীয় আমেরিকানদের ক্ষেত্রে ৪৯ শতাংশ। প্রায়শই হিস্পানিক এবং ল্যাটিনো তরুণরা অন্যান্য শিশুদের মতো প্রয়োজনীয় অর্থনৈতিক ও সামাজিক সম্পদ ছাড়াই শিক্ষা জীবন শুরু করে। এর একটি সাধারণ কারণ হলো তারা নিম্ন আর্থ-সামাজিক অবস্থার অভিবাসী অভিভাবকদের সন্তান এবং ভাষার প্রতিবন্ধকতা, যার ফলে মার্কিন শিক্ষা ব্যবস্থা সম্পর্কে তাদের পর্যাপ্ত জ্ঞানের অভাব থাকে। এই প্রতিকূল পরিস্থিতিগুলো প্রায়শই অন্যান্য সমস্যার জন্ম দেয়, যেমন শিক্ষক-অভিভাবকের দুর্বল সম্পর্ক।

হিস্পানিক এবং ল্যাটিনোদের স্কুল শিক্ষার গড় বছরে (১০.৫) হাই স্কুল গ্র্যাজুয়েশন (১২ বছর) অন্তর্ভুক্ত থাকে না। বিদেশে জন্ম নেওয়া হিস্পানিক—যারা ভাষার প্রতিবন্ধকতায় বেশি ভোগেন—এবং যুক্তরাষ্ট্রে জন্ম নেওয়া হিস্পানিকদের মধ্যে শিক্ষার ক্ষেত্রে একটি উল্লেখযোগ্য ব্যবধান রয়েছে। শেষোক্তরা অ-হিস্পানিক শ্বেতাঙ্গদের তুলনায় স্কুল শিক্ষার বছরে মাত্র ১.৩ বছর পিছিয়ে এবং নিচের সারণিতে যেমন দেখা যাচ্ছে, তারা আফ্রিকান আমেরিকানদের প্রায় সমান।

হিস্পানিকরা হিস্পানিক-সার্ভিং ইনস্টিটিউশন (HSIs)-এও অধ্যয়ন করতে পারে, যা হলো মার্কিন যুক্তরাষ্ট্রের এমন কলেজ বা বিশ্ববিদ্যালয় যা প্রথম প্রজন্মের এবং সংখ্যাগরিষ্ঠ নিম্ন আয়ের হিস্পানিক শিক্ষার্থীদের সহায়তা করার চেষ্টা করে। বর্তমানে ২৫০টিরও বেশি প্রতিষ্ঠান HSI হিসেবে মনোনীত হয়েছে।

**লিঙ্গ, নৃগোষ্ঠী এবং জন্মস্থান অনুযায়ী স্কুল শিক্ষার গড় বছর (বয়স ২৫-৫৯)**

### কর্মসংস্থান
কর্মসংস্থান এবং উপার্জন হলো শ্রমবাজারের সাফল্যের মাপকাঠি এবং তা মূলত শিক্ষাগত যোগ্যতার ওপর নির্ভর করে। হিস্পানিক বা ল্যাটিনো জনগোষ্ঠীর শিক্ষার নিম্ন স্তর এবং প্রবেশিকা স্তরের চাকরির জন্য ক্রমবর্ধমান কলেজ ডিগ্রির প্রয়োজনীয়তার কারণে তারা শ্রমশক্তিতে প্রবেশের ক্ষেত্রে পিছিয়ে রয়েছে। বার্ষিক কর্মসংস্থানের হার বলতে ক্যালেন্ডার বছরে যে কোনো সময় কাজ করা ব্যক্তিদের শতাংশকে বোঝায়। যদিও কর্মসংস্থানের হারের ক্ষেত্রে হিস্পানিকরা অ-হিস্পানিক কৃষ্ণাঙ্গদের তুলনায় পিছিয়ে নেই, তবে তারা অ-হিস্পানিক শ্বেতাঙ্গদের তুলনায় পিছিয়ে রয়েছে। উচ্চ উর্বরতার হার এবং সন্তান জন্মদানের জন্য শ্রমশক্তি থেকে নারীদের অনুপস্থিতির কারণে হিস্পানিক পুরুষ ও নারীদের হারের মধ্যে একটি বড় ব্যবধান রয়েছে। অধিকন্তু কর্মসংস্থানের হারে জন্মস্থান একটি বড় ভূমিকা পালন করে কারণ যুক্তরাষ্ট্রে জন্ম নেওয়া হিস্পানিকরা মার্কিন শ্রমবাজারের সাথে বেশি অভ্যস্ত।

**লিঙ্গ, নৃগোষ্ঠী এবং জন্মস্থান অনুযায়ী বার্ষিক কর্মসংস্থানের হার (%) (বয়স ২৫-৫৯)**

### উপার্জন
২০০৬ সালে মাস্টার্স, প্রফেশনাল বা ডক্টরাল ডিগ্রিধারী ১৮ বছর বা তার বেশি বয়সী প্রাপ্তবয়স্করা গড়ে ৭৯,৯৪৬ ডলার উপার্জন করেছেন, যেখানে হাই স্কুল ডিপ্লোমার কম শিক্ষাগত যোগ্যতা সম্পন্নরা অর্জন করেছেন প্রায় ১৯,৯১৫ ডলার।

হিস্পানিক ও ল্যাটিনোদের গড় উপার্জন সামগ্রিক মার্কিন জনসংখ্যার গড় উপার্জনের চেয়ে উল্লেখযোগ্যভাবে কম, যা এই জনগোষ্ঠীর নিম্ন শিক্ষা স্তরের ফলাফল। তবে শিক্ষার বাইরে উপার্জনের এই ব্যবধানের আরও কিছু কারণ রয়েছে। ২০০৩ সালে জনশুমারি ব্যুরো কর্তৃক প্রকাশিত একটি প্রতিবেদনে অনুমান করা হয়েছে যে, উচ্চতর ডিগ্রিধারী হিস্পানিকদের গড় আজীবন উপার্জন সমমানের শিক্ষিত অ-হিস্পানিক শ্বেতাঙ্গদের তুলনায় ৫০০,০০০ ডলার কম।

### গৃহমালিকানা

২০১৬ সালে হিস্পানিক গৃহমালিকানার হার ছিল ৪৫.৬%। প্রায় অর্ধেক হিস্পানিক-আমেরিকান তাদের নিজস্ব বাড়িতে বাস করেন।

### দারিদ্র্য
প্রাক্কলনে দেখা যায় যে হিস্পানিক ও ল্যাটিনো জনসংখ্যার প্রায় ২২ শতাংশ দারিদ্র্যসীমার নিচে বাস করে, যেখানে শিশুদের ক্ষেত্রে এই হার আরও বেশি। অন্যদিকে অ-হিস্পানিক শ্বেতাঙ্গদের ৮.৩ শতাংশ এবং আফ্রিকান আমেরিকানদের প্রায় ২৫ শতাংশ দারিদ্র্যসীমার নিচে বাস করছে।

## আরও দেখুন
* ২০১০ সালের জনশুমারিতে হিস্পানিক বা ল্যাটিনো সংখ্যাগরিষ্ঠ ক্যালিফোর্নিয়া সম্প্রদায়ের তালিকা
* মার্কিন যুক্তরাষ্ট্রের জনমিতি
* মেক্সিকীয়-আমেরিকান সম্প্রদায়ের তালিকা
* স্টেটসাইড পুয়ের্তো রিকান সম্প্রদায়ের তালিকা

## টীকা

## তথ্যসূত্র
* Brindis C.D., Driscoll A.K., Biggs M.A. & Valderrama L.T. 2002. Fact Sheet on Latino Youth: Income & Poverty.
* Firestone, Juanita M. and Harris, Richard J.; "Educational and Occupational Attainment".
* Marcelo, M Suárez-Orozco and Páez Mariela; (2002) *Latinos: Remaking America*. University of California Press. 
* Tienda, Marta and Mitchell, Faith; (Eds). (2006) *Hispanics and the Future of America*. Washington, DC: National Academies Press. 
* US Census Bureau. (2007). Earnings Gap by Census Bureau Data on Educational Attainment.
* US Census Bureau. (2006). US Hispanic Population: 2006 Power Point.

## আরও পড়ুন

* 
* 

বিষয়শ্রেণী:মার্কিন যুক্তরাষ্ট্রে হিস্পানিক ও ল্যাটিনো জনমিতি
হিস্পানিক ও ল্যাটিনো আমেরিকান